4. tabula – Galveno Ticamības deklarācijas apsvērumu pēcpārbaude Palātas apsvērums Veiktie pasākumi Palātas veiktā analīze Komisijas atbilde 1. Rīcības plānā par integrētu iekšējās kontroles pamatsistēmu Komisijai jāiestrādā kopējā kontroles stratēģija. (Pārskats par 2005. finanšu gadu, 40. punkts) Komisijai vēl jāsasniedz mērķis izstrādāt un ieviest kopēju kontroles stratēģiju, kas nodrošinātu efektīvu un produktīvu dažādo kontroles pasākumu īstenošanu. EuropeAid plāno 2007. gadā šo stratēģiju formulēt. Kontroles stratēģija jāizstrādā un jāievieš līdz 2007. gada beigām. Skatīt Komisijas atbildi uz 30. punktu. 2. Lai atklātu un novērstu kļūdas, jāpastiprina delegāciju veiktā finanšu kontrole. Izdevumu kontrolē vairāk jāpievēršas faktiski piegādātajām precēm un veiktajiem darbiem. Šāda kontrole prasa pastiprināt projektu uzraudzību, veicot vairāk apmeklējumu un pārbaužu uz vietas visā projekta īstenošanas gaitā. (Pārskats par 2005. finanšu gadu, 41. punkts) EuropeAid nav veicis īpašus pasākumus. Daudzās kļūdas, kas atklājās pēc Palātas veiktās individuālo maksājumu revīzijas, sasaucas ar apsvērumu par to, ka jāpastiprina delegāciju veiktā finanšu kontrole. Delegāciju veiktajās pārbaudēs pirms maksājumu atļaušanas rūpīgāk jāpievēršas maksājumu pieprasījumiem un vairāk jākoncentrējas uz izdevumu reālu pastāvēšanu, to atbilstīgumu un precizitāti. Labāk jāuzrauga pārraudzītāju veiktā darba kvalitāte. Iespēju robežās ir notikušas pārbaudes uz vietas, bet nebija iespējams nodrošināt to sistemātiskumu, ņemot vērā projektu skaitu un ierobežotos līdzekļus. Tāpēc daļu pārbaužu uzticēja veikt ārējām organizācijām. Komisija cenšas regulāri pārbaudīt pārraudzības iestāžu darbu un uzskata, ka ieviestās kontroles sistēmas darbojas apmierinoši. 3. Jāuzlabo pārvaldības efektivitāte, par kuru ziņo delegācijas formalizētu ārējās palīdzības pārvaldības ziņojumu (ĀPPZ) veidā, jo sekojošo atbalstu un norādījumus delegācijām ne vienmēr sniedz savlaicīgi. (Pārskats par 2005. finanšu gadu, 31. punkts) EuropeAid centrālie dienesti labāk reaģēja uz ārējās palīdzības pārvaldības ziņojumiem, sniedzot detalizētākus un savlaicīgākus komentārus. Veikta apmierinoša darbība. 4. Delegāciju apmeklējumi, kuru laikā pārbauda pārraudzības un kontroles sistēmu izveidi un darbību, notiek ierobežotā skaitā. (Pārskats par 2005. finanšu gadu, 32. un 42. punkts) Apmeklējumi ir labi izplānoti un sniedz praktiskus ieteikumus kontroles sistēmu uzlabošanai. Tomēr, lai gan 2006. gadā bija plānots veikt vairāk apmeklējumu, to bija vēl mazāk nekā 2005. gadā. Palielinot apmeklējumu skaitu, jāpastiprina delegāciju apstiprinājuma pārbaudes, ko veic EuropeAid centrālie dienesti. Komisija ir pārliecinājusies, ka delegācijās darbs tiek veikts labi un tās spēj labi pārvaldīt decentralizētus projektus. 2006./2007. gads jāuzskata par pārejas periodu, kad notika novērtēšanas apmeklējumi, kuru kvalitāti uzsvēra Revīzijas palāta. Tagad decentralizācija ir sasniegusi stabilu līmeni, un tiks izstrādāts jauns, vispārējs regulējums. 5. Tā kā darījumu pārbaužu apjoms ir ierobežots, tās var dot tikai ierobežotu ieguldījumu kopējā pārliecībā par sistēmām un procedūrām un pakārtoto darījumu likumību un pareizību. Turklāt tās veic ar lielu kavēšanos. (Pārskats par 2005. finanšu gadu, 33. un 42. punkts) EuropeAid ir ticis galā ar iekavētajiem darbiem un ir pārskatījis dažus aspektus. Kontrole aptver šaurāku jomu, bet pārbaužu konkrētais tvērums ir nedaudz paplašināts. Tomēr darījumu ex post pārbaudes joprojām neietver juridisko saistību aspektus, kā arī detalizētus apliecinošos dokumentus par darba programmu izdevumiem. EuropeAid jāizskata iespēja paplašināt darījumu ex post pārbaužu tvērumu, tajā ietverot juridisko saistību aspektus, kā arī detalizētus apliecinošos dokumentus par darba programmu izdevumiem. Darījumu ex post kontroles raksturīgās iezīmes ir balstītas uz atlikušā riska novērtējumu un mijiedarbības ar citām kontroles sistēmas sastāvdaļām. Darījumu ex post kontrole nodrošina papildu pārliecību to elementu novērtēšanai, uz kuriem attiecas minētā kontrole (skatīt arī Komisijas atbildi uz 45. punktu). 6. Jāuzlabo centralizētā pārraudzība pār delegāciju un EuropeAid centrālo dienestu ierosināto revīziju īstenošanu un pēcpārbaudēm. (Pārskats par 2005. finanšu gadu, 37. punkts) Nekas nav mainīts datorizētajā līdzeklī – CRIS audit. Joprojām nav centralizētas pārvaldības informācijas par delegāciju ierosināto revīziju jomu un rezultātiem. Jāuzlabo delegāciju organizēto ārējo revīziju uzraudzība tā, lai rezultātus varētu efektīvi paziņot visos attiecīgajos pārvaldības līmeņos. Tas jāpanāk, līdz 2007. gada beigām ieviešot pārvaldības sistēmu, kas sniedz informāciju par revīzijas procesu un atvieglo piekļuvi attiecīgiem revīzijas rezultātiem. Pašreizējā sistēma, kas nodrošina ārējo revīziju plānošanu un centralizētu pārraudzību, nodrošina informāciju, kas vajadzīga EuropeAid riska analīzei un revīziju stratēģijai. Pamatojoties uz gūto pieredzi, EuropeAid paredz turpmāk uzlabot CRIS-Audit darbību kā instrumentu, kas papildina pašreizējo sistēmu. Tikmēr Komisija ir padarījusi detalizētāku 2007. gada revīzijas plāna ziņojuma formātu.